OpenLLM-France/wikimedia huggingface dataset:
# Eladio Zilbeti

Eladio Zilbeti Azparren (Iruñea, 1898ko abenduaren 4a - Etxauri, 1937ko urtarrilaren 16a) nafar politikari eta kirolaria izan zen, EAE-ANV alderdi abertzaleko kide eta sustatzailea eta, 1920an, Osasuna futbol klubaren sortzaileetakoa. 1937ko urtarrilaren 16an frankistek Etxauri inguruan fusilatu zuten. 2017ko irailaren 16an, Iruñeko Udalak, Osasunzaleen egunaren barruan, kale bat eta omenaldia eskaini zion Sadar futbol zelaiaren ondoan.

## Bizitza

Eladio Zilbeti Azparren Iruñean jaio zen 1898ko abenduaren 4an. Sei anai-arrebetan zaharrena izan zen. Aita, Bartolomé, auriztarra zen, eta ama, María, Bizkarretakoa. Plus Ultra aseguru etxean aritu zen lanean, eta Tirren agentzia sortu zuen geroago. Oso gazterik hasi zen parte hartzen hiriko kirol, kultura eta politika jardueretan. Errate baterako, 15 urte bete baino lehenago, Iruña Football Club-eko ordezkaria zen. 1920an, Osasuna futbol klubaren sorreran parte hartu zuen eta, zenbait ikerlariren arabera, berea izan zen taldeari euskarazko izen hori jartzearen ideia. 1933an, EAE-ANV alderdi politiko abertzalean sartu zen.
Nafarroako Oroimen Historikoaren Ondare Dokumentalaren arabera, 1936ko abenduaren 21 atxilotu zuten frankistek, eta Etxauri inguruko bide bazter batean hil zuten 1937ko urtarrilaren 16an. 38 urte zituen eta Joakina Sánchez Cayuelarekin ezkondurik zegoen. Fusilamenduaren aitzakia "Mugimenduaren aurka" egotea izan zen.

## Erreferentziak

* 1 2 3 Gaur 83 urte fusilatu zuten Osasunaren fundatzaile Eladio Zilbeti. Euskalerria Irratia, 2020ko urtarrilak 17, Creative Commons BY-SA 3.0, euskalerriairratia.eus (Noiz kontsultatua: 2020-3-3).
* 1 2 Matxin, Natxo. Eladio Zilbeti, un inquieto personaje de la Iruñea de principios de siglo XX. naiz.eus (Noiz kontsultatua: 2020-3-3).

## Kanpo estekak

* (Gaztelaniaz) Eladio Zilbeti ya cuenta con una calle en El Sadar, iruindarra.naiz.eus
* (Gaztelaniaz) Albin, Danilo Eladio Zilbeti, el fundador de Osasuna que Franco asesinó, publico.es
* Datuak: Q40339994
# Eladio Viñuela

Eladio Viñuela Díaz (Ibahernando, Caceres, Espainia, 1937ko otsailaren 15a - 1999ko martxoaren 9a) espainiar kimikari eta biologo molekularra izan zen; biologia molekularraren aitzindarietako bat Espainian, bere emazte Margarita Salasekin batera.

## Biografia

Kimikan doktorea, Madrilgo Biologia Molekularraren Zentroko ikerkuntzako irakaslea, zientzia-elkarte askotako kidea eta Extremadurako gobernuko Nekazaritza Saileko laguntzailea.
Ikasketak bukatu ondoren, 1961etik 1964ra bitartean, Gregorio Marañón Institutuko Entzimologia Sailean aritu zen lanean, legamiaren fosfofrutokinasa entzimaren azterketan, bereziki, eta gibelaren glukokinasa entzima aurkitu zuen.
1964an, doktore-titulua eskuratu ondoren, Estatu Batuetara joan zen, doktorego ondoko lanak egitera, Severo Ochoa zientzialariarekin, New Yorkeko Unibertsitateko Medikuntza Eskolako Biokimika Sailean. 1967an Espainiara itzuli zenean, ikerkuntzan eta irakaskuntzan aritu zen, bere emaztearekin. Madrilgo Unibertsitate Konplutentseko Zientzia Fakultateko Genetika Molekularraren irakasle, Zientzia Ikerkuntzarako Kontseilu Goreneko Biologia Molekularreko Saileko zuzendari, eta Zientzia Ikerkuntzetako Zentroko Gobernu Batzordeko kide izan zen, besteak beste.
Garrantzi handiko papera bete zuen Biologia Molekularreko Severo Ochoa Zentroaren sorreran eta diseinuan, eta erakundeko zuzendari izan zen 1979an. Sari ugari jaso zituen, UNESCOren 1991ko Carlos J. Finley Nazioarteko Saria, besteak beste, bere emaztearekin eta Jean Marie Ghuysen belgikarrarekin batera jaso zuena. Ehunetik gora lan argitaratu zituen, liburu eta zientzia-lanen artean. Glukokinasa entzimaren aurkikuntzaz gainera, aipagarriak ditu Phi29 bakteriofagoari eta txerri-izurritearen birusari buruzko lanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q8774223
# Evesham

Evesham, Ingalaterrako erdialdean dagoen udalerri bat da, Worcestershire konderrian.
2021ean 24.684 biztanle zituen.
* Datuak: Q585963
* Multimedia: Evesham / Q585963
# Eveslogita

Eveslogita silikato motako minerala da.

## Ezaugarriak

Eveslogita silikato mineralaren formula kimikoa hau da: ${\ce {(Na,K,Ca,Sr,Ba)48 [(Ti,Nb,Mn,Fe^{2+})12Si48O144(OH)12](F,OH,Cl)14}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Eveslogite: Mineral information, data and localities.» www.mindat.org (Noiz kontsultatua: 12-05-2019).
# Evessen

Evessen Alemaniako udalerria da. Saxonia Beherea estatuan dago, [[Wolfenbüttel barrutia|Wolfenbüttel]] barrutian. 2014an 1.295 biztanle zituen 17,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q664998
* Multimedia: Evessen / Q664998
# Evie (Orkadak)

Evie, Eskoziako Orkadak uharteetan dagoen parrokia eta udalerri bat da.

## Kanpo estekak

* Datuak: Q5418367
* Multimedia: Evie / Q5418367
# Everything You Always Wanted to Know About Sex* (*But Were Afraid to Ask)

Everything You Always Wanted to Know About Sex* (*But Were Afraid to Ask) (euskaraz Sexuari Buruz Beti Jakin Nahi Izan Zenuen Guztia* (*Baina Galdetzeko Beldur Zinen)) 1972ko komedia-filma da, Woody Allen estatubatuar zinema zuzendari eta aktoreak zuzendu eta protagonizatu zuena. David Reuben idazlearen Everything You Always Wanted to Know About Sex (But Were Afraid to Ask) eleberrian oinarritua dago. Woody Allenez gain, Louise Lasser, John Carradine, Tony Randall, Burt Reynolds, Gene Wilder, Jack Barry, Erin Fleming, Lynn Redgrave, Regis Philbin eta Heather MacRae aktoreek antzeztu zuten.
Filma sexuarekin zerikusia duten hainbat atal edo istorio ezberdinez osatua dago.

## Argumentua

Oharra: Atal honek istorio osoa edo amaiera argitzen du.
Afrodisiakoek erregearen bufoiari (Woody Allen) erreginaren (Lynn Redgrave) bihotzaren atea irekitzeko giltza topatzen lagunduko diote, nahiz eta handik gutxira, hareen kastitate gerrikoaren giltza askoz ere beharrezkoagoa zuela jabetu. Mediku zintzo bat (Gene Wilder) ardi batetaz txoro-txoro maiteminduta gelditzean naturaren aurkako ekintzek "artile" zaporea dutela ohartuko da. Nola jakin dezake gizon gazte ezkondu batek bere emaztea orgasmora iris daitekeen ala ez? Laisterrera, heuren seme-alaben arteko ezkontzaz elkarlotuko diren bi familiek duten arazo txikia, senargariaren aita emaztegaiaren amaren arropaz jazten denean ... Jack Barrek "Zein da nire perbertsioa?" izeneko telebista lehiaketan 20 galderen bidez fetitxismoa ezagutzen lagunduko dizu. "Sexu miraria" den gizon batek eta Globe egunkariko kazetaria den emakume batek sexuan aditua den jakintsu batengana aholku bila joango dira. Garuna eta gainontzeko giza gorputza jaurtiketa espazial zentru batean hutsean gelditzen den maitasun topaketa batean daudela, esnez eta silikonaz beteriko errape puztu batek ihes egin du.

## Atalak

* Afrodisiakoek balio al dute?
* Zer da sodomia?
* Zergatik emakume batzuk orgasmora iristeko zailtasuna dute?
* Trabestiak homosexualak al dira?
* Zer da perbertsio sexuala?
* Sexuarekiko esperimentuek emaitza gozagarriak ematen al dituzte?
* Zer gertatzen da isurtzean?

## Aktoreak

* Woody Allen: Victor / Fabrizio / bufoia / espermatozoidea
* John Carradine: Bernardo doktorea
* Lou Jacobi: Sam
* Louise Lasser: Gina
* Anthony Quayle: Erregea
* Tony Randall: operatzailea
* Lynn Redgrave: Erregina
* Gene Wilder: Ross doktorea
* Burt Reynolds: telefonista
* Títos Vandís: Milos
* Ref Sanchez: Igor
* Jack Barry: telebistako animatzailea

## Kanpo estekak

* Everything You Always Wanted to Know About Sex* (*But Were Afraid to Ask) filmearen IMDBko fitxa irakurgai (Ingelesez)
* Filmaren trailer edo iragarkia ikusgai. Youtube.com (Ingelesez)
* Datuak: Q499697
# Evgeny Kissin

Evgeny Kissin —errusieraz: Евгений Игоревич Кисин— (Mosku, 1971ko urriaren 10a) errusiar piano-jotzailea da. Ohi baino adimen handiagoko haurrentzako Gnessin Musika Eskolako ikasle izan zen. Sei urte zituela, Anna Pavlovna Kantorrekin hasi zen ikasten, eta hamabirekin Frédéric Chopinen pianorako bi kontzertuak jo zituen Moskuko Filarmonikarekin. Hala ere, Txaikovskiren pianorako 1. kontzertua opus 23 lanaren joaldiak egin zuen ospetsu batez ere -1987an, Herbert von Karajanen gidaritzapean eta Berlingo Filarmonikoarekin egindakoak-. Gero, kontzertu bat eman zuen Tokion, zuzenean grabatu zena: Kissin in Tokyo. 1990eko irailean egin zuen debuta Estatu Batuetan, New Yorkeko Filarmonikoarekin eta Zubin Mehtaren gidaritzapean: Chopinen Pianorako 1. kontzertua mi minorrean, opus 11 jo zuen. Besteak beste, Haydn, Mozart, Rakhmaninov, Prokofiev eta Xostakovitxen kontzertuen grabazioak egin ditu Kissin: A Musical Portrait diskoan. Aipatutako musikari horien obrez gainera, Schumann, Liszt eta Beethovenenak ere baditu bere errepertorioan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q160154
* Multimedia: Evgeny Kissin / Q160154
# Evika Siliņa

Evika Siliņa (Riga, Letonia, 1975eko abuztuaren 3a) letoniar politikaria, Batasuna (letonieraz: Vienotība) alderdi politikoko kidea. 2023ko irailaren 15az geroztik Letoniako lehen ministroa da, herrialde horretako historian kargu horretan jardun duen bigarren emakumea. Aurretik, 2022ko abenduaren 14a eta 2023ko irailaren 15a bitartean Ongizate ministroa izan zen Arturs Krišjānis Kariņšen bigarren gobernu-kabinetean.

## Kanpo estekak

* Datuak: Q61121565
* Multimedia: Evika Siliņa / Q61121565
# Edward Ruscha

Edward Ruscha (Omaha, Nebraska, Ameriketako Estatu Batuak, 1937ko abenduaren 16a) artista da.

## Bizitza

Omahan jaioa, 1956an Los Angelesa aldatu zen, eta Chouinard Art Instituten hasi zen ikasketak egiten. Garai hartan hasi zen espresionismo abstraktuaren hizkera ikertzen, Franz Klineren eta De Kooningen bidetik. 1960ko hamarraldian Europan zehar bidaiatu zen, eta bidaia horren emaitza da hitzez eta hiriko paisaiez osaturiko koadro txikien saila. Los Angelesa itzuli ondoren autoaren eta zinemaren kultura, hiriaren ezaugarriak, hartu zituen bere koadroetarako gai nagusitzat. Bere lanetan argazkiak eta filmen eszenak erabiltzen ditu, eta orobat lantzen du trompe-l'oeil teknika. 1965ean Hollywoodera aldatu zen, eta han osatu zuen bere koadro sail ospetsuena, Hollywood (1968).
Oro har, fotorrealismoarekin loturiko artista dela esan daiteke; batzuetan gai organikoak erabiltzen ditu, ohiko pigmentuen ordez, eta zeta gainean margotu ohi du sarritan. 1970az gero aipagarriak ditu basamortuko bere etxean margoturiko oihal erraldoi horizontalak, zeinetan ostertzaren lerroak zeru ekaiztsupean agertzen baitira, eta beste maila bateko esanahia adierazten duten hitzak. Bere erakusketen artean aipagarriak dira, besteak beste, Sao Paulo eta Parisko biurtekoak (1967), eta atzera begirako erakusketak Amerikan (1982-1983) eta Europan (1989-1990). 2006an, Susan Gershekin eta David Johnsonekin batera, Los Angeleseko MoCAko (Museum of Contemporary Arteko) administratzaile izendatua izan zen. Museoko 8 erakusketetan parte hartu zuen, eta bere 33 lan museoko bilduma iraunkorrean daude.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q430967
* Multimedia: Edward Ruscha / Q430967
# Edward Poynter

Edward John Poynter (1836ko martxoaren 20a – 1919ko uztailaren 26a) Parisen jaiotako Ingalaterrako margolari figuratibo ezaguna. Kritikak akademizismo eta prerrafaelismo mugimenduekin lotu du.

## Biografia

Ambrose Pynter-ren semea, John Poynter gazte-gaztetatik Ipswich Schoolen eta Brighton Collegen ikasi zuen. Ikasketak, ondoren, Europa osoan zehar jarraitu zituen, bereziki Italian. Erroman Michelangeloren obra ezagutu zuen. 1866an Agnes MacDonald-ekin ezkondu zen. 1896an Royal Academyren lehendakaria izendatu zuten 1918 arte. 1902an Lehen baroneten izendapena jaso zuen.

## Obra

Bere margolanen artean bereziki ezagunak gai mitologikoak lantzen dituztenak aipa ditzake, tartean hauek:
* Orpheus and Eurydice (Orfeo eta Euridize) (1862).
* Andromeda (1869)
* Visit of the Queen of Sheba (Sabako erreginaren bisita) (1871–75).
* King Solomon (Salomon erregea) (1890).
Erretratuek ere, bestetik, ospea eman zioten. Aipatzekoa da Oscar Wildek zuen Lillie Langtryri egin ziona.

## Galeria

* Ekaitz-ninfen hartzuloa
* Agnès emaztearen erretratua.
* Psike Maitasunaren Tenpluan
* Lesbia eta bere etxetxoria (1907)
* Merkatuaren izkinean (1887)

## Erreferentziak

* ↑ https://www.thegazette.co.uk/London/issue/27457/page/4738 | The London Gazette

## Kanpo loturak

* (Ingelesez): Poynterren lanak Royal Academyn.
* Datuak: Q465163
* Multimedia: Edward Poynter / Q465163
# Edward Ratcliffe Garth Russell Evans

Edward Ratcliffe Garth Russell Evans almirantea (Londres, 1880ko urriaren 28a - Golå, Norvegia, 1957ko abuztuaren 20a), Mountevanseko 1. baroia, "Teddy" Evans bezala ezaguna, britainiar itsas armadako ofiziala eta Antartikako esploratzailea izan zen. Terra Nova espedizioko bigarren agintaria izan zen, Hego polora zuzendua eta Robert Falcon Scott-ek agindu zuena 1911 eta 1912. urteen artean, eta polora iritsi ziren gizon guztiek biziaz ordaindu zutena.

## Biografia

Evansek aurretik bigarren ofizial gisa jardun zuen Morning-n, Scott-en lehenengo Antartikako espedizioaren txanda-ontzia 1901 eta 1904. urteen artean. Scottek bere espedizioan Evansi bigarren agintaria izatea eskaini zion Eduardo VII.aren penintsula aztertzeko espedizio bat antolatzeko konbentzitzeko. Hala eta guztiz ere, ez zen lan-harremana erraza, Scottek oraindik ere jotzen baitzuen Evans lehiakide gisa.
Antartikan, Evans Scott-en lera motorizatuen taldearen arduraduna izan zen hasiera batean, baina matxuratu egin zirenean, hegoalderantz jarraitu zuten, lerak leban arrastatuz, Scott poloraino joateko azken laguntza-taldearen lider gisa. Evansek Scott taldea utzi zuen 1912ko urtarrilaren 4an, polotik 250 kilometro baino gutxiagora. Itzulera-bidaian, Evans larriki gaixotu zen eskorbutorekin eta leraz eraman behar izan zuten. Bere egoera gero eta okerragoa zen eta William Lashly-k, bere bidaia lagunak, bidaiaren egunkarian honela islatu zuen: "[Evans] ... zuria eta urdina bihurtzen da, baita beste kolore batzuk ere", eta geroago, minak jasaten hasi zen, jasanezinak egiten zirenak. Ordurako, Thomas Crean-ek, espedizioko beste kideak, oinez eta guztiz bakarrik espedizioaren kanpamentu baserainoko gainerako ia 70 kilometro egin behar izan zituen laguntza lortzeko.
Bere gaixotasunagatik, Evans, 1912ko martxoan, espedizioko Terra Nova ontzian etxera bueltan bidali zuten, baina suspertu zen eta hurrengo urtean itzuli zen, espedizioan bizirik atera zirenak erreskatatu zituen ontziaren buru.
Antartikako zerbitzuari jarraiki, Evansek itsas ibilbide arrakastatsua izan zuen. 1917an, HMS Broke destruktorea agindu zuen destruktore alemaniarren aurkako operaziotan. Almirantearen mailara igo eta Chelseako Lord Mountevans eman zioten baroitza bat sortu zuten 1945ean. Zerbitzu berezien Ordena (1917) jaso zuen eta Batheko Ordenako zaldun komendadore izendatu zuten (1935), baita kondekorazio ugari ere.
E.R.G.R. "Teddy" Evans ez dugu nahastu behar Edgar Evans kontramaisuarekin, Hegoburutik itzultzen ari zirenean hil zen Scotteko taldekoetako bat izan zena.

## Bibliografia

Ingelesez:
* Preston, Diana: A First Rate Tragedy. ISBN 0-618-00201-4
* Huntford, Roland: The Last Place on Earth. ISBN 0-689-70701-0
* Cherry-Garrard, Apsley: The Worst Journey in the World. ISBN 0-88184-478-0

## Kanpoko loturak

* (Ingelesez) www.burkespeerage.com
* (Ingelesez) Royal Navy Flag Officers 1904-45
* Datuak: Q335999
* Multimedia: Edward Evans, 1st Baron Mountevans / Q335999
# Edward Rydz-Śmigły

Edward Rydz-Śmigły, gerraren izena Śmigły, Tarłowski, Adam Zawisza (Łapszyn, Brzeżanytik gertu, Galitzia eta Lodomeriako Erresuma, Austria-Hungaria, 1886ko martxoaren 11 – Varsovia, 1941eko abenduaren 2a) poloniar militarra izan zen.
Filosofia eta historia ikasi zituen Jagellondar Unibertsitatean eta gero margolaritza Krakovian, Vienan eta Munichen. Vienako erreserbako ofizialen eskolan ere jaso zuen prestakuntza. Lehen Mundu Gerran, Józef Piłsudskik zuzendutako Poloniako brigadan borrokatu zuen eta gudu askotan egin zien aurre errusiarrei. 1917an kartzelan sartu zuten, austriarrei leialtasuna zin egiteari uko egin ondoren.
Poloniako independentziaren ondoren, brigadier jeneral izendatu zuten. Polonia-Sobietar Batasuna Gerran garaipen erabakigarriak lortu zituen. Armadako Inspektore Nagusi izendatu zuten, eta Piłsudski hil ondoren, Poloniako Mariskal bihurtu zen. Garai hartan, Ignacy Mościcki Poloniako presidentearen atzetik estatuko bigarren gizona eta de facto estatuburua izan zen.
1939an, Poloniako armadako komandante-burua zen. Poloniaren inbasioa geldiarazten saiatu zen, arrakastarik gabe. 1939ko irailaren 18an Errumaniara ihes egin zuen eta han giltzapetu zuten. Armada klandestino bat sortzen hasi zen eta armadaren buruzagitzka Władysław Sikorskiri eman zion. Hungarian zehar Errumaniatik ihes egin eta Poloniara iristea lortu zuen, baina lau aste geroago hil zen.
* Datuak: Q295688
* Multimedia: Edward Rydz-Śmigły / Q295688
# Edward R. Murrow

Edward Roscoe Murrow, Egbert Roscoe Murrow jaioa (Guilford, 1908ko apirilaren 25a – Pawling, 1965eko apirilaren 27a), irrati-difusioko kazetari eta gerra-korrespontsal estatubatuarra izan zen. Ezaguna bilakatu zen Bigarren Mundu Gerran Europatik eginiko emankizunagatik CBS katearentzat. Garai hartan eginiko emankizunak egin zituen korrespontsal taldea, Murrow Boys bezala ezagutu zen.

## Lanak
### Filmak

* Around the World in Eighty Days (1956).
* The Lost Class of '59 (1959).
* Montgomery Speaks His Mind (1959).
* Sink the Bismarck! (1960).
* Murrow (1986).
* Good Night, and Good Luck (2005).

### Liburuak

* Rise of the Vice Presidency (1956, Irving G. Williams). Sarrera idatzi zuen.

## Erreferentziak

* ↑ «Murrow, Edward R. | NCpedia» ncpedia.org (Noiz kontsultatua: 2022-07-18).
* ↑ Current biography. 1942 : who's news and why. H.W. Wilson 1971 ISBN 0-8242-0479-4. PMC 16655383. (Noiz kontsultatua: 2022-07-18).
* ↑ (Ingelesez) «Murrow, Edward Roscoe [Ed; formerly Egbert Roscoe (1908–1965), radio and television broadcaster»] Oxford Dictionary of National Biography doi:10.1093/ref:odnb/9780198614128.001.0001/odnb-9780198614128-e-47830;jsessionid=511c150c30b9aad8e3692b9e7ea96a89. (Noiz kontsultatua: 2022-07-18).
* ↑ Gay, Timothy M.. (2012). Assignment to Hell : the war against Nazi Germany with correspondents Walter Cronkite, Andy Rooney, A.J. Liebling, Homer Bigart, and Hal Boyle. NAL Caliber ISBN 978-0-451-23688-3. PMC 788524090. (Noiz kontsultatua: 2022-07-18).
* ↑ Cloud, Stanley; Olson, Lynne. (1996). The Murrow boys : pioneers on the front lines of broadcast journalism. Boston : Houghton Mifflin ISBN 978-0-395-68084-1. (Noiz kontsultatua: 2022-07-18).
* ↑ «The Murrow Boys» dca.lib.tufts.edu (Noiz kontsultatua: 2022-07-18).
* ↑ «AFI|Catalog» catalog.afi.com (Noiz kontsultatua: 2022-07-18).
* ↑ (Ingelesez) Dykeman, Wilma; Stokely, James. (1959-01-04). «Report on 'The Lost Class of '59'; Their high schools closed by Virginia's 'massive resistance' to integration, Norfolk seniors see their chances for diplomas and college going up in the smoke of controversy.» The New York Times ISSN 0362-4331. (Noiz kontsultatua: 2022-07-18).
* ↑ Morse, Arthur. (1959-01-21). The Lost Class of '59. CBS (Noiz kontsultatua: 2022-07-18).
* ↑ Montgomery Speaks His Mind. CBS 1959-04-28 (Noiz kontsultatua: 2022-07-18).
* ↑ (Ingelesez) Weiler, A. h. (1960-02-12). «Of Men and Ships» The New York Times ISSN 0362-4331. (Noiz kontsultatua: 2022-07-18).
* ↑ «AFI|Catalog» catalog.afi.com (Noiz kontsultatua: 2022-07-18).
* ↑ (Ingelesez) Facebook; Twitter; options, Show more sharing; Facebook; Twitter; LinkedIn; Email; URLCopied!, Copy Link et al.. (1986-01-17). «'MURROW'--HBO'S VERSION OF A JOURNALIST'S LIFE» Los Angeles Times (Noiz kontsultatua: 2022-07-18).
* ↑ «WarnerBros.com | Good Night, and Good Luck | Movies» www.warnerbros.com (Noiz kontsultatua: 2022-07-18).
* ↑ Williams, Irving G.. (1956). The rise of the Vice Presidency.. Public Affairs Press (Noiz kontsultatua: 2022-07-18).

## Kanpo estekak

* Datuak: Q353935
* Multimedia: Edward R. Murrow / Q353935
# Epiphthora

Epiphthora Gelechiidae familiako tximeleta genero bat da. Bere espezie tipoa Epiphthora melanombra da.

## Espezieak

| Espeziea | Egoera |
| Epiphthora achnias | daturik gabe |
| Epiphthora acrocola | daturik gabe |
| Epiphthora acropasta | daturik gabe |
| Epiphthora anisaula | daturik gabe |
| Epiphthora autoleuca | daturik gabe |
| Epiphthora belonodes | daturik gabe |
| Epiphthora chionocephala | daturik gabe |
| Epiphthora coniombra | daturik gabe |
| Epiphthora cryolopha | daturik gabe |
| Epiphthora delochorda | daturik gabe |
| Epiphthora dinota | daturik gabe |
| Epiphthora drosias | daturik gabe |
| Epiphthora harpastis | daturik gabe |
| Epiphthora hexagramma | daturik gabe |
| Epiphthora hyperaenicta | daturik gabe |
| Epiphthora isonira | daturik gabe |
| Epiphthora lemurella | daturik gabe |
| Epiphthora leptoconia | daturik gabe |
| Epiphthora leucomichla | daturik gabe |
| Epiphthora megalornis | daturik gabe |
| Epiphthora melanombra | daturik gabe |
| Epiphthora miarodes | daturik gabe |
| Epiphthora microtima | daturik gabe |
| Epiphthora niphaula | daturik gabe |
| Epiphthora nivea | daturik gabe |
| Epiphthora phantasta | daturik gabe |
| Epiphthora poliopasta | daturik gabe |
| Epiphthora psychrodes | daturik gabe |
| Epiphthora spectrella | daturik gabe |
| Epiphthora thyellias | daturik gabe |
| Epiphthora zalias | daturik gabe |

## Kanpo estekak

* Datuak: Q5383165
* Multimedia: Epiphthora / Q5383165
# Epiphyas

Epiphyas Tortricidae familiako sits genero bat da. Bere espezie tipoa Epiphyas eucyrta da.

## Espezieak

| Espeziea | Egoera |
| Epiphyas ammotypa | daturik gabe |
| Epiphyas arcaria | daturik gabe |
| Epiphyas ashworthana | daturik gabe |
| Epiphyas asthenopis | daturik gabe |
| Epiphyas aulacana | daturik gabe |
| Epiphyas balioptera | daturik gabe |
| Epiphyas caryotis | daturik gabe |
| Epiphyas cerussata | daturik gabe |
| Epiphyas cetrata | daturik gabe |
| Epiphyas chlidana | daturik gabe |
| Epiphyas dotatana | daturik gabe |
| Epiphyas epichorda | daturik gabe |
| Epiphyas erysibodes | daturik gabe |
| Epiphyas eucyrta | daturik gabe |
| Epiphyas eugramma | daturik gabe |
| Epiphyas euphara | daturik gabe |
| Epiphyas euraphodes | daturik gabe |
| Epiphyas eveleena | daturik gabe |
| Epiphyas fabricata | daturik gabe |
| Epiphyas flebilis | daturik gabe |
| Epiphyas haematephora | daturik gabe |
| Epiphyas haematodes | daturik gabe |
| Epiphyas hemiphoena | daturik gabe |
| Epiphyas hyperacria | daturik gabe |
| Epiphyas intrepida | daturik gabe |
| Epiphyas iodes | daturik gabe |
| Epiphyas lathraea | daturik gabe |
| Epiphyas liadelpha | daturik gabe |
| Epiphyas loxotoma | daturik gabe |
| Epiphyas lycodes | daturik gabe |
| Epiphyas lypra | daturik gabe |
| Epiphyas mnemosynana | daturik gabe |
| Epiphyas ocyptera | daturik gabe |
| Epiphyas oresigona | daturik gabe |
| Epiphyas oriotes | daturik gabe |
| Epiphyas peloxythana | daturik gabe |
| Epiphyas philopoana | daturik gabe |
| Epiphyas plastica | daturik gabe |
| Epiphyas polia | daturik gabe |
| Epiphyas postvittana | daturik gabe |
| Epiphyas pulla | daturik gabe |
| Epiphyas scleropa | daturik gabe |
| Epiphyas sobriana | daturik gabe |
| Epiphyas sobrina | daturik gabe |
| Epiphyas spodota | daturik gabe |
| Epiphyas xylodes | daturik gabe |

## Kanpo estekak

* Datuak: Q5383167
* Multimedia: Epiphyas / Q5383167
* Espezieak: Epiphyas